text: Banedanmark eksproprierer børnehave midlertidigt
  26 juni 2014 kl. 09.14
  Elektrificeringen af strækningen mellem Esbjerg og Lunderskov betyder, at børnene fra Jerne Børnehave skal flytte midlertidig adresse.
  Det bliver en børnehavepavillon et par hundrede meter fra den rigtige børnehave, der i den kommende periode skal huse børnene.
  Banedanmark er i øjeblikket i gang med at elektrificere den 57 kilometer lange banestrækning og det betyder, at ti broer skal udskiftes, nedlægges og nybygges for at gøre plads til nye kørestrømsanlæg.
  En af broerne fører Storegade over jernbanen i Esbjerg og det betyder altså, at børnene de må flytte, indtil arbejdet er færdigt.
  Banedanmark holder i dag åbent hus for at fortælle børn og forældre om arbejdet, der forventes at vare mellem halvanden og to år.
  